**AJÁNLATKÉRŐ**

*Tárgy:* Árajánlatkérés – Határon átnyúló vállalkozói tréning (36 tréningnap) szervezése az ’Enhancing co-operation between chambers to improve employment in Satu Mare and Szabolcs-Szatmár-Bereg county’ (ENCOCH) projekt keretében (ROHU-370)

A Szabolcs-Szatmár-Bereg Megyei Kereskedelmi és Iparkamara ezúton kér árajánlatot az alábbi feladat ellátására.

**Határon átnyúló vállalkozói tréning szervezése (36 tréningnap) az** **’Enhancing co-operation between chambers to improve employment in Satu Mare and Szabolcs-Szatmár-Bereg county’ (ENCOCH) projekt keretében (ROHU-370)**.

Az árajánlatot az 1. sz. mellékletben szereplő feladat-meghatározásban foglaltak alapján kérjük megadni.

Az ajánlatnak tartalmaznia kell az elvégzendő feladatok megnevezését, az ajánlati árat és az ajánlat érvényességi idejét. Az ajánlati árat nettó és bruttó értékben forintban kifejezve a 2. számú mellékletben található sablon kitöltésével adja meg, feltüntetve az ajánlatának érvényességi idejét. Az ajánlathoz csatolni szükséges referencia nyilatkozatot (3. sz. melléklet), melyben az ajánlattevő ismertet legalább 1 db min. 10 fő részvételével megvalósuló vállalkozói tréning szervezéséhez kapcsolódó referenciát. Az ajánlatok bírálata során azonos tartalom mellett a legalacsonyabb összegű ár kerül elfogadásra. Az ajánlatkérés során az ajánlatkérő köteles előírni az alvállalkozói szerződések tartalmára, összegére és kifizetésére vonatkozó transzparenciát. Amennyiben ajánlattevő - annak ellenére, hogy saját maga is el tudná látni a feladatot - alvállalkozót von be a teljesítésbe, úgy azt az ajánlatában is köteles jelezni. Amennyiben az alvállalkozók bevonása a szerződés teljesítése során válik szükségessé, úgy az csak a megrendelő részére való bejelentést követően lehetséges.

**Ajánlattételi határidő:** 2021. augusztus 2.

**Ajánlat benyújtásának módja**: az ajánlatot e-mailben vagy postán lehet benyújtani az alábbi elérhetőségekre:

**Szabolcs-Szatmár-Bereg Megyei Kereskedelmi és Iparkamara**Párkányiné dr. Csurka Edina kamarai főtitkár4400 Nyíregyháza, Széchenyi utca 2.[info@szabkam.hu](mailto:info@szabkam.hu), [lorinczi.eva@szabkam.hu](mailto:lorinczi.eva@szabkam.hu)

Mellékletek:

1 db Feladat-meghatározás

1 db Árajánlat sablon

1 db Referencia nyilatkozat

Nyíregyháza, 2021. július 27.

1. *sz. melléklet*

**Feladat-meghatározás**

**Határon átnyúló vállalkozói tréning szervezése (36 tréningnap) az** **’Enhancing co-operation between chambers to improve employment in Satu Mare and Szabolcs-Szatmár-Bereg county’ (ENCOCH) projekt keretében (ROHU-370)**

Ajánlattevő feladata egy határon átnyúló vállalkozói tréning (36 tréningnap) szervezése és megvalósítása az alábbiak szerint.

***A tréning megvalósításának ideje:*** 2021. szeptember 1 – 2022. május 31.

***A tréning helyszíne:*** Nyíregyháza

***A tréning felépítése:***

1. Nyitó tréning

* Célja: csoportban való együttműködés, csapatmunka kompetenciák felépítése, megszerzése.
* Megvalósításának ideje: 2021. szeptember 1 – 2021. szeptember 30.
* Résztvevők száma: 20 fő (2 csoport, 10 fő / csoport)

Elvárás mindkét csoportban minimum 1-1 fő román vállalkozó részvétele.

* Képzés gyakorisága: csoportonként 1 nyitótréning, ami két egymást követő tréningnapból áll. Összesen 4 tréningnap. 1 tréningnap hossza 6-8 óra.
* Tréning feladatok: Helyszíni terepgyakorlattal egybekötött speciális fejlesztő programok megvalósítása előírt tematika szerint (tematika és rövid leírás a Plato programról mellékelve)

1. Vállalkozásfejlesztési tréning

* Célja: a csoportok által a nyitó tréningen meghatározott és összeállított vállalkozásfejlesztési témák csoportos feldolgozása
* Megvalósításának ideje: 2021. október 1 – 2022. május 31.
* Résztvevők száma: 20 fő (2 csoport, 10 fő / csoport)

Elvárás mindkét csoportban minimum 1-1 fő román vállalkozó részvétele.

* Képzés gyakorisága: 2 tréningnap / hónap / csoport. Összesen 32 tréningnap. 1 tréningnap hossza 6-8 óra.
* Tréning feladatok: Vállalkozásfejlesztési tréning feladatok, helyszíni terepgyakorlattal egybekötött speciális fejlesztő programokkal.

***Az ajánlattevő feladatai a tréning megszervezésével / megtartásával kapcsolatban:***

* résztvevők toborzása (a lemorzsolódás nem megengedett),
* helyszín biztosítása,
* tréning megtartása a tematika szerint,
* a tréning megtartásához szükséges valamennyi háttéranyag (elektronikus, nyomtatott) biztosítása a résztvevőknek,
* a tréning során használt segédeszközök biztosítása a résztvevőknek,
* a tréning ideje alatt ellátás biztosítása a résztvevőknek (1 ebédszünet /1 főétel/ és 2 kávészünet /frissítők, kávé, tea, sós-édes aprósütemény/),
* a romániai vállalkozók utaztatásának lebonyolítása Szatmárnémeti és Nyíregyháza között a tréning napokon,
* a romániai vállalkozók részére szállás biztosítása az érintett tréningnapokon (a szállás díja nem haladhatja meg a Bizottság (EU) 2016/1611 számú, felhatalmazáson alapuló rendeletében meghatározott díjat /Magyarország esetében 120 EUR/fő/éjszaka/),
* a tréning megvalósításával összefüggő dokumentáció elkészítése (képzési szerződések, fotódokumentáció, jelenléti ív, igazolás a tréning elvégzéséről).

***Az ajánlati árnak tartalmaznia kell minden – a tréning megszervezéséhez és lebonyolításához kapcsolódó – költséget, ideértve a tréner és a résztvevők esetében felmerülő utazási, étkezési és szállás költségeket is.***

*1/a melléklet*

**Nyitó tréning tematika**

|  |  |
| --- | --- |
| **Feladat** | **Megjegyzés** |
| Köszöntő | * Miért vagyunk itt? * Röviden a Plato-ról. |
| Bevezető, bemutatkozás, program | * A tréner bemutatkozása * A tréning módszer ismertetése * A nyitótréning programjának megismerése * Alkalmazott munkamódszerek elfogadása * A program elfogadtatása * Kérdések tisztázása |
| Résztvevők bemutatkozása | Gyors kör |
| Állítások rólam | Gyakorlat elindítása |
| Pókháló gyakorlat | Célja: összehangolódni a közös munkára, közös problémamegoldás. |
| A Plato jelentőségének ismertetése, a vezető célok megfogalmazása. | Célja: ismereteket adni a résztvevőknek, hogy miért is vagyunk itt, illetve hogyan fog a csapat dolgozni. Konkrét célok meghatározása. |
| Egyenlő oldalú háromszög (outdoor gyakorlat) | Célja: Közös célért kreatív problémamegoldás |
| Helyzetfüggő vezetés | Célja: segíteni a vállalkozókat a vezetési stílusok értelmezésében |
| Mi motivál bennünket a vállalkozói tréningen való részvételre? | Célja: megismerni a résztvevők motivációs tényezőit, a programban való részvételben. Egyéni és céges is. |
| Átkelés a mocsáron & lépegető eszkavátor gyakorlat | Célja: együttműködés erősítése. |
| Melyik állítás nem igaz rólam? (visszatérés a korábban leírt állításokra) | Célja: egymás megismerésének erősítése. |
| Tervezés | Célja: a csoport által megvalósításra kerülő jövőbeni vállalkozásfejlesztési témakörök, programok megtervezése. |
| Programértékelés, zárás, élmények, tanulságok megosztása. További kérdések tisztázása | Célja: feldolgozni az élményeket, tanulságokat. |

*1/b melléklet*

**A Plato program folyamatának rövid ismertetése**

*A Plato lényege*

A Plato biztosítja a kis és középvállalkozói szektor fejlődésének sikerességét. A Plato a cégtulajdonosok részére olyan üzleti fórumot ajánl, ahol megvitathatják napjaink gazdasági életének főbb kérdéseit és kihívásait. A nagy cégek képviselőivel kialakított együttműködés keretein belül a Plato biztosítja azt a meghitt környezetet, amelyben lehetőség nyílik a csoportos tanulásra, üzleti kapcsolatépítésre, tréningek és rendezvények szervezésére. A Plato serkenti a résztvevőket tapasztalataik és erőforrásaik megosztására, új gondolatok kialakítására és azon stratégiai döntéseik meghozatalában, amelyek befolyásolják üzleti tevékenységük kiszélesedését.

*A Plato folyamata*

A folyamat a Plato csoportokra összpontosít, amely 10 kis és középvállalkozás képviselőjét foglalja magában a résztvevő nagy cégek vezetőjének és/vagy tréner irányításával. Minden csoport havi rendszerességgel találkozik, ahol részletesen megbeszélik az aktuális feladatokat. A meghívott előadók előre meghatározott témában prezentációt tartanak és tréningeket bonyolítanak le.

A viták, amelyek minden találkozás központi részét alkotják, arra serkentik a tagokat, hogy megosszák a tapasztalataikat és együttesen gondolkodjanak az egyedi problémák lehetséges megoldásairól. A folyamatot minden esetben kis és középvállalkozások képviselőinek igényeihez igazítják.

A nagy cégek képviselőivel folytatott egyéni konzultációk kiegészítik a csoportmunkát. Időszakonként 1-2 napos hivatalos szemináriumokon vesznek részt a Plato csoport tagjai. Így a hálózaton belül a kis cégek vezetőinek lehetősége nyílik arra, hogy részt vegyenek tréningeken, tanácsot és segítséget kapjanak a nagy cégek szakértőitől, megosszák tapasztalataikat, tanuljanak egymástól, információkhoz jussanak, hatékonyan fejlesszék az igénybe vehető támogatások struktúráját, és érvényre juttassák véleményüket a vezetői döntéseknél. Ahogyan erősödik a kapcsolat a Plato hálózaton belül, úgy növekszik az üzletkötési lehetőségek aránya. Az erőforrások megosztásának néhány módja az információ átadás, a hely és eszköz megosztás, új vevők és szállítók megismerése, közös kockázatvállalás. Nagyon sok társaság fejlesztett ki új üzleti kapcsolatot a Plato hálózaton keresztül.

*2*. *sz. melléklet*

**ÁRAJÁNLAT**

**Határon átnyúló vállalkozói tréning szervezése (36 tréningnap) az** **’Enhancing co-operation between chambers to improve employment in Satu Mare and Szabolcs-Szatmár-Bereg county’ (ENCOCH) projekt keretében (ROHU-370)**.

|  |  |  |  |  |
| --- | --- | --- | --- | --- |
| **Ajánlattevő** | | | | |
| neve: |  | | | |
| székhelye: |  | | | |
| hivatalos képviselőjének neve: |  | | | |
| cégjegyzékszáma: |  | | | |
| adószáma: |  | | | |
| e-mail címe: |  | | | |
| **Ajánlati ár** | | | | |
| **Feladat megnevezése** | | **Nettó (HUF)** | **Áfa (HUF)** | **bruttó (HUF)** |
| Határon átnyúló vállalkozói tréning szervezése (36 tréningnap) | |  |  |  |
| **Összesen:** | |  |  |  |

Alulírott <aláíró neve>, mint a(z) <szervezet megnevezése, székhely címe> <aláíró beosztása> nyilatkozom, hogy ajánlatkérési dokumentáció tartalmát megismertem, megértettem, az abban foglaltak hibátlan és hiánytalan teljesítését vállalom, a megjelölt díj ellenében.

Alvállalkozót kívánok bevonni (a megfelelő aláhúzandó): IGEN/NEM

Amennyiben alvállalkozót kíván bevonni:

* A beszerzés azon részeinek megjelölése (munkanemenként), amelyhez az ajánlattevő alvállalkozót vesz igénybe: ……….
* Alvállalkozó megnevezése – amennyiben már ismert (cégnév, székhely, adószám pontos megjelölése): ……….

Tudomásul vettem, hogy amennyiben az alvállalkozók bevonása a szerződés teljesítése során válik szükségessé, úgy az csak a megrendelő részére való bejelentést követően lehetséges.

Ajánlat érvényességi ideje (a megfelelő aláhúzandó): …………… nap/hónap

<Település>, …………… év …………… hónap ……………nap

Tisztelettel,

<Aláíró személy neve>

<beosztása>

<Ajánlattevő megnevezése>*3. sz. melléklet*

**REFERENCIA NYILATKOZAT**

Alulírott *<aláíró neve>*, mint a(z) *<szervezet megnevezése, székhely címe> <aláíró beosztása>* nyilatkozom, hogy az árajánlatkérés megküldését megelőzően teljesített minimum 10 fő részvételével megvalósuló vállalkozói tréning szervezéséhez kapcsolódó referenciával rendelkezünk.

|  |  |
| --- | --- |
| A szerződést kötő másik fél neve: |  |
| Elvégzett szolgáltatás rövid bemutatása: |  |
| Teljesítés helye, ideje (év/hónap/nap): |  |
| A teljesítés az előírásoknak és szerződésnek megfelelően történt (I/N): |  |

<Település>, …………… év …………… hónap ……………nap

<Aláíró személy neve>

<beosztása>

<Ajánlattevő megnevezése>